Hobaneng u itlama ka kilibitla e kaale? Lumela hle abuti nnyeo!! Go se kgale, bahlankedi ba KGB ba ile ba thoma go tsena ntlong ya rena ba nyakana le dikgatišo tše di theilwego Beibeleng. Ba ile ba nyaka gohle, gaešita le ka lešakeng la dikgomo. Lebakeng le lengwe, bahlankedi bao ba be ba elela dikudumela ka baka la phišo, gomme diaparo tša bona di tletše marole. Maria o ile a ba kwela bohloko ka ge ba be ba sa dire seo ka gobane ba rata, ba be ba latela ditaelo. O ile a ba tšhelela jusi gomme a ba tlišetša poratšhe gore ba rothothe diaparo tša bona, a ba tlišetša le meetse a go hlapa le toulo. Ka morago ge molaodi wa KGB a fihla, bahlankedi bao ba ile ba mmotša gore Maria o ba swere gabotse kudu. Ge ba tloga, molaodi yoo o ile a myemyela gomme a re šadiša gabotse ka go re emišetša letsogo. Re ile ra thabišwa ke go bona gore ge re “fenya bobe ka botse,” mafelelo e ba a mabotse kudu.​—Baroma 12:21.